Castañeta ou palometa encarnada
A **castañeta encarnada** ou **palometa encarnada** (*Beryx decadactylus*, Cuvier 1829) é un peixe mariño da familia dos berícidos (*Berycidae*) de cor encarnada característica, sobre todo polo lombo, e grandes ollos.

A forma do corpo explica a denominación derivada da castañeta ou palometa (*Brama brama*), pero esta é de cor gris moi escura, polo que tamén a chaman *castañeta* ou *palometa negra*.

Ríos Panisse recolleu os nomes de *palometa* e *castañeta* sós ou adxectivados con indicadores da cor (*colorada*, *encarnada*, *roja/roxa*) ou da zona de pesca (*de altura*), en portos de toda a costa galega, pero tamén os de *dorada*  en Mera (Oleiros) e Muxía; e mailo de *rei*, en Ribadeo .

Descrición
----------

Ten un corpo alto e moi comprimido lateralmente, cuberto de grandes escamas. O dorso é de cor vermella intensa e os flancos e ventre van aclarando a cor rosada, con brillos prateados. O talle habitual vén sendo 35–50 cm de lonxitude cuns pesos de 2,5 kg; o tamaño máximo alcanzado foi de 100 cm de lonxitude.

Destaca o gran tamaño dos ollos. As aletas son tamén de cor vermella: a dorsal, única, con 4 espiñas e 18-20 radios brandos; a anal, con 4 espiñas e uns 30 radios brandos. Os exemplares xuvenís mostran fortes espiñas na cabeza.

Hai unha especie moi próxima, *Beryx splendens*, de silueta máis esvelta.

Hábitat e distribución
----------------------

A castañeta encarnada distribúese polo océano Atlántico norte pero é probable que sexa de distribución máis ampla. Vive en augas profundas, de máis de 200 m de profundidade

Péscase con artes de palangre e arrastre. En Galicia, as poxas desta especie ó longo do ano 2010 ascenderon a 113.106 kg.

Notas
-----

1. ↑  Pola certa semellanza coa dourada (*Sparus aurata*).
2. ↑  Lozano Cabo (*Nomenclatura ictiológica*) recollera o nome de *besugo rei* para a castañeta encarnada, explicable pola similitude en cor e forma co ollomol (mesmo nos grandes ollos), co cualificativo de *rei* pola cor vermella das vestimentas reais. Ríos Panisse só recolle a forma *rei*. A mesma explicación pode te-lo nome de *carnaval* que lle dan nas Figueiras (Asturias).

Véxase tamén
------------

### Bibliografía

* DIRECCIÓN XERAL DE FORMACIÓN PESQUEIRA: *Guía do consumidor de peixe fresco*. Xunta de Galicia 1999.
* Muus, B. J. e Dahlström, P.: *Guía de los peces de mar del Atlántico y del Mediterráneo*. Omega, Barcelona 1981.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. Anejo 7 (1977) de *Verba*.

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Castañeta encarnada*** |

|  |  |
| --- | --- |
|  | Wikispecies posúe unha páxina sobre:  ***Castañeta encarnada*** |

* Masmar.net
* PescadeGalicia
* Ficha en pescaderiascorunesas.es *(en castelán)*

|  |  |
| --- | --- |
| Control de autoridades | 
* Wd: Q182807
* MAG: 2779362973

 |

|  |  |
| --- | --- |
| Identificadores taxonómicos | 
* ADW: Beryx\_decadactylus
* Dyntaxa: 206071
* FishBase: 1319
* GBIF: 2356613
* iNaturalist: 215166
* IRMNG: 11165066
* ITIS: 166155
* IUCN: 198578
* NBN: NBNSYS0000179767
* NCBI: 107241
* TAXREF: 68920
* WoRMS: 126394

 |

|  |  |
| --- | --- |
| Identificadores | 
* UNII: P99HH8DL7I

 |